Z A P I S N I K

5. sjednice Vijeća Mjesnog odbora Volovčica
održane dana 07. rujna 2021. godine (utorak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić
NENAZOČNI ČLANOVI VIJEĆA: Ivan Mlinarević

PREDSJEDAVA: Iva Jelačić, predsjednica Vijeća

ZAPISNIK VODI: Iva Jelačić, predsjednica Vijeća

Predsjednica konstatira da je nazočno 6 od 7 članova/ica Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora.

Vijeće jednoglasno usvaja i verificira tekst Zapisnika 3. sjednice Vijeća održane dana 10. kolovoza 2021. godine i 4. sjednice Vijeća održane dana 24. kolovoza 2021. godine.
Na prijedlog predsjednice, Vijeće jednoglasno utvrđuje

D N E V N I   R E D

1. Donošenje mišljenja / zaključka o Nacrtu prijedloga Odluke o izmjenama i dopunama Odluke o nerazvrstanim cestama,
2. Donošenje zaključka o korištenju prostora MS Volovčica,
3. Aktualna komunalna problematika,
4. Razno: izvješća, pitanja i prijedlozi.
Ad 1) Donošenje mišljenja / zaključka o Nacrtu prijedloga Odluke o izmjenama i dopunama Odluke o nerazvrstanim cestama
Temeljem provedene rasprave Vijeće jednoglasno donosi 

p o z i t i v n o     m i š lj e nj e

o Nacrtu prijedloga Odluke o izmjenama i dopunama Odluke o nerazvrstanim cestama.

Ad 2) Donošenje zaključka o korištenju prostora MS Volovčica
Temeljem provedene rasprave Vijeće jednoglasno donosi 

Z a k lj u č a k
o odobravanju korištenja dvorane od 50m2 u prostoru MS Volovčica Gradskom uredu za obrazovanje, Područni ured Peščenica svakog četvrtka u terminu od 11:00 do 15:00 sati od 07. rujna 2021. godine do 06. rujna 2022. godine.
Ad 3) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k   1.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži 

· sadnju zamjenskih stabala na mjestu dvaju uklonjenih stabala joha u kamenim žardinijerama u ulici Josipa Kosora ispred kućnog broja 1 i kućnog broja 3 na k.č. 2662/90 k.o. Peščenica (stabla johe uklonjena su temeljem rješenja UP/I-363-02/21-013/20, ur.br. 251-13-30/005-21-2 od 03.02.2021. GU za prostorno uređenje, izgradnju Grada, graditeljstvo, komunalne poslove i promet, Sektor za komunalne poslove i javne površine).
Z a k lj u č a k   2.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži 

· provedbu procjene stanja (boniteta) biljaka u betonskim žardinijerama na platou Trg Stjepana Konzula ispred kućnog broja 3 na k.č. 2638 k.o. Peščenica (ispred Knjižare i paprinice Antonija VS) i procjena stanja biljaka na parkiralištu Trg Stjepana Konzula na k.č. 2637/1 k.o. Peščenica (između platoa i Ivanićgradske 59A i 59B), 
· prema procjeni struke izvršenje sadnje zamjenskih sadnica u navedenim betonskim žardinijerama na platou Trg Stjepana Konzula ispred kućnog broja 3 na k.č. 2638 k.o. Peščenica i na parkiralištu Trg Stjepana Konzula na k.č. 2637/1 k.o. Peščenica, 
· te orezivanje grmova i drugog raslinja na dimenzije koja će omogućiti nesmetano i sigurno korištenje parkirališnih mjesta na parkiralištu Trg Stjepana Konzula na k.č. 2637/1 k.o. Peščenica.
Z a k lj u č a k   3.

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži 

· provedbu procjene stanja (boniteta) biljaka na Šetalištu Ranka Marinkovića (cijelo – bez k.br.) na k.č. 4352/1 i 2682/1 k.o. Peščenica,
· prema procjeni struke izvršenje sadnje zamjenskih sadnica i sadnju dodatnih sadnica brzorastućih stabala na Šetalištu Ranka Marinkovića (cijelo – bez k.br.) na k.č. 4352/1 i 2682/1 k.o. Peščenica uz posebni naglasak na sadnju novih sadnica pored novouređenog prostora za rekreaciju s ping-pong stolovima.
Z a k lj u č a k   4.

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da, u svrhu povećanja sigurnosti svih sudionika u prometu, a posebice učenika Osnovne škole Petra Preradovića, od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za promet i od Zagrebačkog Holdinga d.o.o. – Podružnica Zagrebačke ceste zatraži

· donošenje rješenja te postavljanje novih zaštitnih stupića i obnovu postojeće zaštitne ograde na nogostupu ispred glavnog ulaza u OŠ Petra Preradovića, Zapoljska ulica 32 na k.č. 2661/1 k.o. Peščenica kako bi se spriječilo nedozvoljeno parkiranje na nogostupu ispred Osnovne škole,
· ponovno iscrtavanje pješačkog prijelaza ispred glavnog ulaza u OŠ Petra Preradovića, Zapoljska ulica 32 na k.č. 2661/1 k.o. Peščenica te donošenje rješenja i postavljanje prateće prometne opreme ceste u vidu dodatnog prometnog znaka opasnosti – Djeca na cesti pored navedenog pješačkog prijelaza.
Z a k lj u č a k   5.

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži

· postavljanje 5 novih kompleta klupa i stol (2 za zamjenu dotrajalih starih i 3 dodatna nova kompleta) u dvorištu OŠ Petra Preradovića, Zapoljska ulica 32 na k.č. 2680/1 k.o. Peščenica.
Obrazloženje

Temeljem informacija dobivenih na radnom sastanku vijećnika VMO Volovčica i ravnatelja Osnovne škole Petra Preradovića o potrebama škole za navedenim kompletima klupa i stolova za provedbu izvanučioničke nastave i provođenje slobodnog vremena đaka te o mikrolokacijama za njihovo postavljanje koje bi bile u okruženju postojeće, oštećene sjenice, Vijeće MO Volovčica donijelo je zaključak kako je navedeno u dispozitivu. 
Z a k lj u č a k   6.

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za prostorno uređenje, izgradnju Grada, graditeljstvo, komunalne poslove i promet – Sektor za građenje komunalne infrastrukture i održavanje javnoprometnih površina, javnih objekata i javne rasvjete zatraži
· provedbu izvanrednog održavanja postojeće javne rasvjete u dvorištu OŠ Petra Preradovića, Zapoljska ulica 32 na k.č. 2680/1 k.o. Peščenica s ciljem osiguravanja energetski učinkovite, usmjerene i umjerenog intenziteta rasvjete cjelokupnog okoliša dvorišta Osnovne škole.
Z a k lj u č a k 7.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih službi zatraži dostavu informacija 

· o trenutnoj fazi provedbe projekta obnove zgrade Osnovne škole Petra Preradovića, Zapoljska ulica 32 na k.č. 2680/1 k.o. Peščenica u svrhu povećanja energetske učinkovitosti i racionalne upotrebe energije i toplinske zaštite Osnovne škole.
Z a k lj u č a k   8.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležne službe zatraži
· izradu glavnog i izvedbenog projekta te provedbu postavljanja energetski učinkovite, usmjerene i umjerenog intenziteta javne rasvjete na šetnici u Ulici grada Vukovara (dio - bez k.br. od Ivanićgradske ulice do Ulice grada Gospića) na k.č. 4340/1 k.o. Peščenica i na asfaltiranom spoju navedene šetnice prema Šetalištu Ranka Marinkovića na k.č. 2662/63 k.o. Peščenica (označeno crvenom linijom slici 1.).

Slika 1. spoj navedene šetnice u Ulici grada Vukovara (dio - bez k.br. od Ivanićgradske ulice do Ulice grada Gospića) prema Šetalištu Ranka Marinkovića na k.č. 2662/63 k.o. Peščenica.

Z a k lj u č a k   9.

o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o. – Podružnice Zrinjevac zatraži

· dopunu opreme dječjeg igrališta na Moslavačkom trgu na k.č. 2533 k.o. Peščenica dodavanjem još 1 ljuljačke sa sigurnosnim obručem prikladne i za djecu sa slabom motorikom te uređenje kosine za pristup igralištu s dječjim i invalidskim kolicima;
· dopunu opreme dječjeg igrališta u ul. Hermana Dalmatina na k.č. 2651 k.o. Peščenica postavljanjem ljuljačke sa sigurnosnim obručem prikladne i za djecu sa slabom motorikom te provedbu izvanrednog održavanja postojeće opreme navedenog dječjeg igrališta kako slijedi:
· popravak pukotina u plastičnom tunelu za provlačenje

· nadopuna nestale ljuljačke u opremi (1 od 4 ljuljačke je otuđena),

· ponovno postavljanje kvaka za vrata na ulazima u ogradi igrališta koje su otuđene.
Z a k lj u č a k   11.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od nadležnih službi zatraži 

· utvrđivanje nadležnosti Grada Zagreba i Gradske četvrti Peščenica-Žitnjak za sanaciju urušenog betonskog vijenca zida privatne garaže kod javnih stuba pored kućnog broja Borongajska cesta 90 na k.č. 2608/49 k.o. Peščenica te provedbu žurne sanacije istog
Obrazloženje
Temeljem informacija i slikovnog prikaza (slika 2.) urušenog zida privatne garaže kod javnih stuba pored kućnog broja Borongajska cesta 90 na k.č. 2608/49 k.o. Peščenica koji čak i obilježen zaštitnom trakom predstavlja opasnost za prolaznike, Vijeće MO Volovčica donijelo je zaključak kako je navedeno u dispozitivu.

Slika 2.

Ad 4) Razno: izvješća, pitanja i prijedlozi

Izvješća:

Predsjednica Vijeća upoznaje članove Vijeća o izvršenom obilasku lokacije i temeljem toga izrađenom prijedlogu projektnog zadatka za uređivanje dječjeg igrališta Kolarova ulica br. 16-18 na k.č. 2662/93 k.o. Peščenica kojim je predviđeno kako slijedi: 

· proširenje postojećeg ograđenog dijela parka za skupinu djece do 12 godina starosti s klupama, ljuljačkom i kućicom s toboganom;

· popravak/obnova postojeće drvene ljuljačke i kućice s toboganom te dodavanje košare za ljuljanje i daske klackalice;7

· zamjena postojećih klupa za sjedenje i sukladno prostornim mogućnostima igrališta dodavanje novih, dodatnih klupa za sjedenje te zamjena koševa za smeće; 

· uređenje pješačkih komunikacija za pristup dječjem igralištu i podloge samog dječjeg igrališta; 

· uređenje i prema potrebi dodatno ozelenjavanje krajobrazne strukture dječjeg igrališta;

· postavljanje slavine s vodom za piće te postavljanje energetski učinkovite, zasjenjenje, usmjerene i umjerenog intenziteta rasvjete.

Predsjednica zahvaljuje svima na učešću u radu sjednice i predlaže da se slijedeća sjednica VMO Volovčica održi u ponedjeljak, 11. listopada 2021. godine s početkom u 17:30 sati.
Dovršeno u 20:15 sati.

KLASA: 026-02/21-02/1529
URBROJ: 251-06-11-1114-21-2 

Zagreb, 07. rujna 2021.
Predsjednica
Vijeća Mjesnog odbora Volovčica
Iva Jelačić,v.r.

